
_START_ARTICLE_
Jan Assmann
_START_PARAGRAPH_
Jan Assmann (født 7. juli 1938) er tysk egyptolog og religionsforsker.
_START_SECTION_
Biografi
_START_PARAGRAPH_
Jan Assmann har studeret Egyptologi, Klassisk arkæologi og Klassiske Studier i München, Heidelberg, Paris og Göttingen. Han var professor i Egyptologi i Heidelberg fra 1976 til 2003 og er nu Æresprofessor i Almen Kulturvidenskab ved universitetet i Konstanz.
_START_SECTION_
Arkæologisk feltarbejde
_START_PARAGRAPH_
Siden 1967 har han arbejdet med arkæologiske udgravninger i Theben.
_START_SECTION_
Forskningsområder
_START_PARAGRAPH_
Egyptisk religion og litteratur (i teoretisk og komparativt perspektiv), religiøse studier (navnlig forholdet mellem poly- og monoteisme), kulturel teori (kulturel hukommelse), og egyptisk indflydelse på europæisk idéhistorie.
_START_SECTION_
Inspirationskilder
_START_PARAGRAPH_
Jan Assmann henviser ofte til Maurice Halbwachs og Aby Warburg som foreløbere for teorien om kulturel hukommelse. Selve begrebet er udviklet af Aleida Assmann, der er gift med Jan Assmann. I hans værker er der også hyppige referencer til Friedrich Nietzsche, Sigmund Freud og Thomas Mann.
_START_SECTION_
Debat
_START_PARAGRAPH_
Jan Assmanns teorier har vakt betydelig opsigt og har resulteret i en omfattende videnskabelig debat. I mere tilspidset, polemisk form er de blevet taget til indtægt for politiske standpunkter på begge sider i konflikterne mellem Israel og de arabiske lande.